Stabssjefen nekter for å ha kalt Trump «idiot»
Det var NBC News som først meldte at åtte tjenestefolk i Det hvite hus, tidligere og nåværende, sa Kelly hadde kalt Trump en idiot ved flere anledninger. Men Kelly selv mener disse påstandene ikke stemmer.– Jeg tilbringer mer tid med presidenten enn noen andre, og vi har et utrolig oppriktig og sterkt forhold. Han vet alltid hvor han har meg, og både han og jeg vet at dette er pisspreik, heter det i en uttalelse fra Det hvite hus. Han understreker at han er forpliktet til presidenten, hans politikk og USA . – Dette er nok et forsøk på å sverte Trump og menneskene rundt ham og på å ta fokus vekk fra administrasjonens mange seire.
Stabssjef i Det hvite hus, John Kelly, benekter at han har kalt president Donald Trump en idiot foran ansatte.